П Р О Т О К О Л   № 4
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 29.04.2025 г. 

Днес, 29.04.2025 г. /вторник/ се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват: експертния сътрудник на комисията Светла Кирилова – главен експерт-съдебна администрация – дирекция ЧРАТОКИ, и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Оптимизиране щатната численост на съдебната администрация в Районна прокуратура - Силистра. 	   					
	   					
Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „прокурорски помощник“ в Районна прокуратура – Силистра.

МОТИВИ: Съгласно Критериите за разпределяне на прокурорски помощници в структурата на ПРБ, приети с решение на ПК на ВСС по протокол № 33/06.10.2021 г., районните прокуратури могат да имат прокурорски помощници при наличие на съотношение брой съдебни служители/брой прокурори по щат под средното за страната и прокуратури с щатна численост над 40 щ. бр. прокурори могат да имат повече от един прокурорски помощник, с оглед по-високата натовареност, по преценка на ПК на ВСС.
Ниска натовареност за последните три години и изключително високо съотношение съдебни служители/магистрати – 1,90 при 1,33 средно за страната, което нарежда РП-Силистра на първо място по обезпеченост с администрация сред районните прокуратури. Към настоящия момент в щата на РП-Силистра е утвърдена една длъжност „прокурорски помощник“, която от разкриването е свободна. 
След съкращаването на 1 щ. бр. за длъжност „прокурорски помощник“  съотношението съдебни служители/магистрати ще бъде 1,80 – отново много над средното за страната и не следва да се отрази на дейността на прокуратурата. 
Предвид изложеното не е обосновано наличието на щатна бройка за длъжност прокурорски помощник в РП-Силистра.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 30.04.2025 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
ГЕРГАНА МУТАФОВА

                                     ЧЛЕНОВЕ:           				
………/п/………………….
СТЕФАН  ПЕТРОВ

……../п/…..………………
      КАЛИНА ЧАПКЪНОВА